**З А П О В Е Д**

**ПО-09-2707**

**София, 24.07.2024 г.**

На основание чл. 3, ал. 4 от Устройствения правилник на областните дирекции „Земеделие”, в сила от 26.01.2010г., издаден от Министерството на земеделието и храните, обн. ДВ. бр. 7/26.01.2010г., посл. изм. ДВ. бр. 3 от 9.01.2024 г., чл. 37в, ал. 1 от Закона за собствеността и ползването на земеделските земи /ЗСПЗЗ/ и във връзка с чл. 72б, ал. 1 от Правилника за прилагане на закона за собствеността и ползването на земеделски земи /ППЗСПЗЗ/, относно създаване на масиви за ползване на земеделски земи за стопанската **2024/2025 година**,

**О П Р Е Д Е Л Я М :**

**Комисия за землището на с. Веринско, общ. Ихтиман, София област в състав:**

**ПРЕДСЕДАТЕЛ**: инж. Надя Велкова – началник на ОСЗ гр. Ихтиман

**ЧЛЕНОВЕ** :

1. Александър Мерджанов – главен експерт ОД „Земеделие“ – София област
2. агроинж. Даниела Минева – старши експерт в ОСЗ – Ихтиман

3. Галина Колчева – кметски наместник на с. Веринско

4. Представител на Агенция по кадастър – СГКК – Софийска област

със следните задачи :

1. Да ръководи сключването на споразумение за ползването на масивите;

2. Да съставя проект за служебно разпределение на ползването на земите по масиви;

Комисията може да извършва служебно справки и проверки, включително на място, във връзка с изпълнението на функциите по т. 1 и 2.

Заседанията на комисията се свикват по инициатива на председателя и се оповестяват чрез обяви в кметството и в сградата на общинската служба по земеделие, които се публикуват на интернет страницата на общината и на Областна дирекция „Земеделие“ – София област.

За резултатите от работата си комисията съставя протоколи, които се одобряват от директора на Областна дирекция „Земеделие“ – София област.

В съответствие с чл. 72в, ал. 1 от ППЗСПЗЗ, комисията да изготви доклад до директора на Областна дирекция „Земеделие“ – София област със съдържанието по чл. 37в, ал. 4 от ЗСПЗЗ.

Контрол по изпълнението на заповедта ще се осъществява от Главен директор на ГД „АР“.

Заповедта да се сведе до знанието на посочените лица за сведение и изпълнение.

**ПЕТКО ДИМОВ /П/**

*Директор на*

*Областна дирекция „Земеделие”*

*София област*